Boererate.com: Diarree / Buikloop
Diarree / Buikloop
Diarree word gekenmerk deur die voorkoms van gereelde en los of totaal ongevormde, waterige stoelgange. Dit kom algemeen onder kinders voor en is ’n aansteeklike siekte. Ander simptome wat mag voorkom, sluit in braking, krampe, buikpyn en soms koors. Dit word veroorsaak deur virusinfeksies of voedselgebonde bakterieë.
Ligte diarree kan toegelaat word om vanself te genees, aangesien dit die liggaam se manier is om van gifstowwe, bakterieë en ander vreemde stowwe ontslae te raak. Moet vir minstens 2 dae nie medikasie teen diarree gebruik nie. Drink voldoende hoeveelhede water en ander vloeistowwe.
Indien dit vir langer as 2 dae voortduur, indien bloed voorkom, indien stoelgang lyk soos swart teer of indien koors voorkom moet jy dadelik die dokter gaan spreek.
Rasper ’n appel. Laat dit effens bruin word en eet dit dan.
Rasper 3 geelwortels en kook dit in 1 liter water saam met 2 mℓ sout vir 5 minute. Behou die vloeistof en drink gereeld ’n bietjie daarvan.
Meng twee teelepels vlapoeier met ’n kwart koppie water en sluk weg. Herhaal elke 2 ure.
Drink Lemonade waarvan die gas ontsnap het (flat).
Etikette: Buikloop , Diarree
Lizelle 25/1/10 14:52
Ek wil u graag 'n dringende vraag vra. My tannie se baba van amper 2 jaar oud se magie werk nou al vir 'n hele week tussen 6 en 10 keer per dag. Hy het in die begin baie koors gekry maar nou nie meer nie. Die kleur van die doeke is soms groen en soms donker bruin. Sy is baie bekomerd want hy word maar en hy is 'n mollige klein knapie. Sy het al alles plobeer maar die oplosing was nog nie daar nie. Die apteker het vir haar goed gegee maar dit werk nie. Sy is al moedeloos want wat kan dit tog wees?
Anonymous 25/1/10 14:52
Ek beveel aan julle neem kleinding dadelik dokter toe. Onthou ook om hom baie water te gee, want diarree kan dehidrasie veroorsaak.
Jenine de Jesus 25/1/10 14:53
My baba van 5 maande het 3 dae lank diaree wat nou teen die vierde dag besig is om op te klaar, maar ek is bekommerd omdat ek bietjie bloederigheid met slym in haar stoelgang gesien het, is dit iets ernstig of net gevolg van beskadiging van die anus of rektum deur die suur inhoud van die stoelgang, haar boudjies is ook gebrand, behoort ek bekommerd te wees?
Anonymous 25/1/10 14:53
Wanneer daar bloed in 'n baba se stoelgang is moet jy die kleinding so gou as moontlik by 'n dokter kry.
Jessica Botha 25/1/10 14:54
My seun is amper twee en het 'n lopende maag vir langer as 'n maand al. Ons was al reeds by die dokter en hy het sy antibiotika voltooi maar niks het verbeter nie. Hy gebruik Pectrolyte maar dit wil nie help nie. Ek het die apteek geskakel maar hulle wil nie vir my se wat kan hy moontlik nog probeer nie, hulle voel dat hy moet aanhou met die Pectrolyte, wat kan ek nog probeer.
Anonymous 25/1/10 14:54
Volgens Pectrolyte se vervaardigers word dit nie aanbeveel vir kinders onder 3 jaar nie. Dit behoort ook nie oor 'n lang tydperk gebruik te word nie. Ek stel voor jy gaan sien so gou as moontlik 'n ander dokter.
Daleen 25/1/10 14:56
Wel van dat ek my laaste kind 21 terug gehad het ek 'n loop maag. Soos in water en winde. Ek het nou al alles geprobeer. Dit is nogal 'n skaam ding om toilet toe te gaan in die oggend. Die hele woonstel kan amper hoor ek is daar. Dit raak meer sodra ek begin stress, of begin bekommerd raak. Ek het ook al sonder suiwer produkte verleef vir 'n maand en dit werk nie. Help!! Daar moet tog iets wees wat kan werk. Ek kan ook nie winde soos ander los nie sonder dat dit nat is nie.
Anonymous 25/1/10 14:56
Soos reeds genoem moet jy onmiddelik 'n dokter gaan spreek indien jy 'n loopmaag het vir langer as twee dae.
Anonymous 15/4/18 13:18
Wanneer mens diarree het wat se tiepe kos beveel jy aan en watter kos soorte moet mens vermy?
Anonymous 5/7/18 17:10
Voedsel wat aanbeveel word sluit in piesang, witbrood, pasta, wit rys, fynaartappels, jogurt, gestoomde, gebakte of gekookte hoender.
Unknown 25/6/18 10:41
My main is 78rj en gaan gereeld toilet toe om dat die maag will gaan
Dit spuit nie maar gaan seker meer as 10 keer op n dag/nag toilet toe. Die kleur is normaal. Help asb
Anonymous 5/7/18 17:11
Hy moet mediese sorg kry.
Koors is ´n styging in liggaamstemperatuur. Dit is ´n simptoom en nie ´n siekte nie. Koors help die liggaam om op die verdediging te gaan de...
Ek was baie skepties oor hierdie raad aanvanklik tot ek uit desperaatheid dit self probeer het! (Ek het dit op soolvratte probeer wat baie p...
© 2008 - 2019 QVRP | Adverteer hier | Hou jy van ons hulpbronne? Oorweeg asseblief 'n donasie in Bitcoin: 179nZqSyFmYPcvu4ZU733PgXBKUYXcy9DD